
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 134 

27 Ιανουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ωρών υπερωριακής απασχόλησης των 
υπαλλήλων του Ιατρικού Συλλόγου Ηρακλείου, 

για το έτος 2014. 1 

Χορήγηση άδειας λειτουργίας στη Μονάδα Εφαρ¬ 
μογής Ιστών Κερατοειδούς της Νοσηλευτικής και 
Διαγνωστικής Κλινικής «Ε. Δ. ΔΡΑΓΙΝΗ Α.Ε.» με δ.τ. 

«ΜΕϋΙΤΕΡΙΒΑΝΕΟ Η03ΡΙΤΑΙ». 2 

Χορήγηση άδειας λειτουργίας στη Μονάδα Εφαρμο¬ 
γής Ιστών Κερατοειδούς του Π.Γ.Ν. «Αττικόν». 3 


Χορήγηση άδειας λειτουργίας Τράπεζας Ιστών Ομ¬ 
φάλιου Λώρου και Αρχέγονων Αιμοποιητικών Κυτ¬ 
τάρων Ομφαλοπλακουντιακού Αίματος (ΟΠΑ) και 
Μεσεγχυματικών Κυττάρων στο Ίδρυμα Ιατροβι- 


ολογικών Ερευνών της Ακαδημίας Αθηνών. 4 

Ίδρυση και λειτουργία Πειραματικών Σχολών Επαγ¬ 
γελματικής Κατάρτισης Καλαμακίου και Ηρακλεί¬ 
ου Κρήτης. 5 


ΑΠΟΦΑΣΕΙ Σ 

Αριθμ. Υ ΙΟβ/Γ. Π.102973/13 (1) 


Έγκριση ωρών υπερωριακής απασχόλησης των υπαλλή¬ 
λων του Ιατρικού Συλλόγου Ηρακλείου, για το έτος 2014. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/85/Α') όπως 
τροποποιήθηκε με το Π.Δ. 63/2005 (ΦΕΚ 98/22-4-05/ 
Α') «Κωδικοποίηση της Νομοθεσίας για την Κυβέρνη¬ 
ση και τα Κυβερνητικά Όργανα» και τις διατάξεις του 
Π.Δ. 95/2000 (Φ.Ε.Κ. 76/2000) «Οργανισμός του Υπουρ¬ 
γείου Υγείας και Πρόνοιας». 

2. Τις διατάξεις του άρθρου 20 του Ν. 4024/11 (ΦΕΚ 
226/27-10-ΙΙ/Α') «Συνταξιοδοτικές ρυθμίσεις, ενιαίο μι¬ 
σθολόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012 - 2015», όπως τροποποι¬ 
ήθηκε με την παρ. 6 του άρθρου 32 του Ν. 4038/12 (ΦΕΚ 
14/2-2-12/Α'), την παρ. 2 του άρθρου 16 και την παρ. 2 του 
άρθρου 32 του Ν. 4058/12 (ΦΕΚ 63/22-3-12/Α') και τις παρ. 1 
και 13 του άρθρου 45 του Ν. 4071/12 (ΦΕΚ 85/11-4-12/Α'). 


3. Την ανάγκη υπερωριακής απασχόλησης των υπαλ¬ 
λήλων που υπηρετεί στον Ιατρικό Σύλλογο Ηρακλείου 
(Ι.Σ.Η.), λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προ- 
κληθεί δαπάνη ύψους δύο χιλιάδων πεντακοσίων ευρώ 
(2.500 €), η οποία θα καλυφθεί από τις πιστώσεις του 
προϋπολογισμού του Ιατρικού Συλλόγου Ηρακλείου. 

5. Το υπ’ αριθμ. 1304/5-11-2013 έγγραφο του Ιατρικού 
Συλλόγου Ηρακλείου, αποφασίζουμε: 

Εγκρίνουμε την υπερωριακή απασχόληση δύο (2) 
υπαλλήλων που απασχολούνται στον Ιατρικό Σύλλογο 
Ηρακλείου και θα εργασθούν μέχρι τετρακόσιες ογδό¬ 
ντα (480) ώρες συνολικά, οι οποίες δεν θα υπερβαίνουν 
τις είκοσι (20) ώρες μηνιαίως ανά υπάλληλο, για υπερω- 
ριακή απογευματινή εργασία, για το έτος 2014. 

Οι λόγοι που επιβάλλουν την υπερωριακή εργασία των 
ανωτέρω υπαλλήλων είναι η υποχρεωτική παρουσία των 
υπαλλήλων σε Συμβούλια και συναντήσεις τις απογευμα¬ 
τινές ώρες για την προετοιμασία και κάλυψη των Συνε¬ 
δριάσεων του Διοικητικού, του Πειθαρχικού Συμβουλίου 
και την επίλυση διαφόρων άλλων θεμάτων. Ο Ι.Σ.Η. έχει 
συνδικαλιστική δραστηριότητα, οι συνεδριάσεις του Δι¬ 
οικητικού Συμβουλίου, του Πειθαρχικού Συμβουλίου και 
οι λοιπές συναντήσεις γίνονται απογευματινές ώρες και 
επομένως θα αντιμετωπίσει πρόβλημα δυσλειτουργίας 
χωρίς την υποστήριξη και άρα την απογευματινή απα¬ 
σχόληση του προσωπικού του. 

Η υπερωριακή απασχόληση των υπαλλήλων θα πραγ¬ 
ματοποιείται από Δευτέρα έως Παρασκευή και για τις 
ώρες από 19.00 έως 22.00. 

Η κατανομή των ωρών εργασίας καθώς και ο ορισμός 
των υπευθύνων για την παρακολούθηση και τον έλεγχο 
της πραγματοποιηθείσας υπερωριακής απασχόλησης 
θα οριστούν με απόφαση του Προέδρου του Ιατρικού 
Συλλόγου Ηρακλείου. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμ¬ 
μένης πίστωσης προϋπολογισμού οικονομικού έτους 
2014 (ΚΑΕ 0261) του Ιατρικού Συλλόγου Ηρακλείου και 
δεν επιβαρύνει τον κρατικό προϋπολογισμό. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Ιανουάριου 2014 

Ο ΥΠΟΥΡΓΟΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Υ4α/οικ. 4032 (2) 

Χορήγηση άδειας λειτουργίας στη Μονάδα Εφαρμο¬ 
γής Ιστών Κερατοειδούς της Νοσηλευτικής και Δι¬ 
αγνωστικής Κλινικής «Ε. Δ. ΔΡΑΓΙΝΗ Α.Ε.» με δ.τ. 
«ΜΕϋΙΤΕΒΒΑΝΕΟ ΗΟδΡΙΤΑί». 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις των άρθρων 57, παρ. 3 και 64, παρ. 2, 
του Ν. 3984/11 (ΦΕΚ 150 Α'/11) «Δωρεά και μεταμόσχευση 
οργάνων και άλλες διατάξεις», όπως τροποποιήθηκε 
και ισχύει. 

2. Το Π.Δ. 6/2001 (Φ.Ε.Κ. 3/τ.Α'/2001) «Κανονισμός Λει¬ 
τουργίας του Εθνικού Οργανισμού Μεταμοσχεύσεων». 

3. Την υπ’ αριθμ. Υ4α/109058/04/10.1.2005 (ΦΕΚ 71/ 
Β72005) Υπουργική απόφαση «Καθορισμός όρων και 
προϋποθέσεων λειτουργίας των Μονάδων Μεταμο¬ 
σχεύσεων Ιστών (Κερατοειδούς, Δέρματος) και διαδι¬ 
κασία χορήγησης και ανάκλησης άδειας λειτουργίας 
αυτών», όπως αυτή συμπληρώθηκε με την υπ’ αριθμ. 
Υ4α/40690/18.8.2008 (ΦΕΚ 1730/Β728-8-2008). 

4. Το Π.Δ. 93/2002 (ΦΕΚ 79/Α'/2002) Προσόντα και κα¬ 
θήκοντα Συντονιστών Μεταμοσχεύσεων. 

5. Το Π.Δ. 95/2000 (Φ.Ε.Κ. 76/Α'/2000) «Οργανισμός του 
Υπουργείου Υγείας και Πρόνοιας», όπως τροποποιήθηκε 
και συμπληρώθηκε με το Π.Δ. 299 (ΦΕΚ 240/Α72000). 

6. Το από 15.6.2012 έγγραφο της Νοσηλευτικής και 
Διαγνωστικής Κλινικής «Ε. Δ. ΔΡΑΓΙΝΗ Α.Ε.» με δ.τ. 
«ΜΕϋΙΤΕΒΒΑΝΕΟ ΗΟδΡΙΤΑί». 

7. Το υπ’ αριθμ. Ε.Ο.Μ.οικ./1804/30.4.2013 έγγραφο με 
συνημμένο το απόσπασμα πρακτικού της από 20.12.2013 
Συνεδρίασης του Δ.Σ. του Εθνικού Οργανισμού Μετα¬ 
μοσχεύσεων. 

8. Το υπ’ αριθμ. ΑΥ6α/Δ.Υ./29.11.2013 έγγραφο του 
ΚΕ.ΣΥ., με συνημμένη την υπ’ αριθμ. 9 απόφαση της 
243ης/7.11.2013 Ολομέλειάς του. 

9. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα», που κυρώθηκε με 
το άρθρο Ιο του Π.Δ/τος 63/2000 (Α' 98) και το γεγονός 
ότι από την εφαρμογή των διατάξεων της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Χορηγούμε άδεια λειτουργίας για τρία (3) έτη στη 
Μονάδα Εφαρμογής Ιστών Κερατοειδούς της Νοσηλευ¬ 
τικής και Διαγνωστικής Κλινικής «Ε. Δ. ΔΡΑΓΙΝΗ Α.Ε.» με 
το διακριτικό τίτλο «ΜΕϋΙΤΕΒΒΑΝΕΟ ΗΟδΡΙΤΑί» με το 
διακριτικό τίτλο «Η ΥΠΑΠΑΝΤΗ ΤΟΥ ΧΡΙΣΤΟΥ», που πλη¬ 
ροί τους όρους και τις προϋποθέσεις που καθορίζουν οι 
διατάξεις της υπ’ αριθμ Υ4α/109058/04 (ΦΕΚ 71/Β'/2005) 
Υπουργικής απόφασης, «Καθορισμός όρων και προϋπο¬ 
θέσεων λειτουργίας των Μονάδων Μεταμοσχεύσεων 
Ιστών (Κερατοειδούς, Δέρματος) και διαδικασία χορή¬ 
γησης και ανάκλησης άδειας λειτουργίας αυτών», όπως 
αυτή συμπληρώθηκε με την υπ’ αριθμ. Υ4α/40690/08 
(ΦΕΚ 1730/Β728-8-2008). 

Επιστημονικός υπεύθυνος ορίζεται ο Διευθυντής του 
Οφθαλμολογικού Τμήματος Ιωάννης Μάλλιας. 

Η παραπάνω άδεια ανακαλείται με απόφαση του 
Υπουργού Υγείας που εκδίδεται ύστερα από πρόταση 
του Εθνικού Οργανισμού Μεταμοσχεύσεων, εφόσον δι¬ 
απιστωθεί ότι η Μονάδα Εφαρμογής Ιστών δεν πληροί 
τους όρους και τις προϋποθέσεις που καθορίζονται από 
τις εκάστοτε ισχύουσες διατάξεις. 


Η ανωτέρω Κλινική σε κάθε περίπτωση μεταβολής 
της στελέχωσης της Μονάδας, ενημερώνει άμεσα τους 
αρμόδιους φορείς και υποβάλλει εκ νέου αίτημα αξιο¬ 
λόγησης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2014 

Ο ΥΠΟΥΡΓΟΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. Υ4α/οικ.4036 (3) 

Χορήγηση άδειας λειτουργίας στη Μονάδα Εφαρμογής 
Ιστών Κερατοειδούς του Π.Γ.Ν. «Αττικόν». 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις των άρθρων 57, παρ. 3 και 64, παρ. 2, 
του Ν. 3984/11 (ΦΕΚ 150Α711) «Δωρεά και μεταμόσχευση 
οργάνων και άλλες διατάξεις», όπως τροποποιήθηκε 
και ισχύει. 

2. Το Π.Δ. 6/2001 (Φ.Ε.Κ. 3/τ.Α72001) «Κανονισμός Λει¬ 
τουργίας του Εθνικού Οργανισμού Μεταμοσχεύσεων». 

3. Την υπ’ αριθμ. Υ4α/109058/04/10.1.2005 (ΦΕΚ 71/ 
Β72005) Υπουργική απόφαση «Καθορισμός όρων και 
προϋποθέσεων λειτουργίας των Μονάδων Μεταμο¬ 
σχεύσεων Ιστών (Κερατοειδούς, Δέρματος) και διαδι¬ 
κασία χορήγησης και ανάκλησης άδειας λειτουργίας 
αυτών», όπως αυτή συμπληρώθηκε με την υπ’ αριθμ. 
Υ4α/40690/18.8.2008 (ΦΕΚ 1730/Β728-8-2008). 

4. Το Π.Δ. 93/2002 (ΦΕΚ 79/Α72002) Προσόντα και κα¬ 
θήκοντα Συντονιστών Μεταμοσχεύσεων. 

5. Το Π.Δ. 95/2000 (Φ.Ε.Κ.76/Α72000) «Οργανισμός του 
Υπουργείου Υγείας και Πρόνοιας», όπως τροποποιήθηκε 
και συμπληρώθηκε με το Π.Δ. 299 (ΦΕΚ 240/Α72000). 

6. Το υπ’ αριθμ. 21379/30.7.2012 έγγραφο του Π.Γ.Ν. 
«Αττικόν». 

7. Το υπ * 1 2 3 4 5 6 7 8 9 10 αριθμ. 22160/12.10.2012 έγγραφο της 2ης Υ.ΠΕ. 
Πειραιώς και Αιγαίου. 

8. Το υπ’ αριθμ. Ε.Ο.Μ.οικ./1804/30.4.2013 έγγραφο με 
συνημμένο το απόσπασμα πρακτικού της από 20.12.2012 
Συνεδρίασης του Δ.Σ. του Εθνικού Οργανισμού Μετα¬ 
μοσχεύσεων 

9. Το υπ’ αριθμ. ΑΥ6α/Δ.Υ./29.11.2013 έγγραφο του 
ΚΕ.ΣΥ., με συνημμένη την υπ’ αριθμ. 8 απόφαση της 
243ης /7.11.2013 Ολομέλειας του. 

10. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα», που κυρώθηκε με 
το άρθρο Ιο του Π. Δ/τος 63/2000 (Α' 98) και το γεγονός 
ότι από την εφαρμογή των διατάξεων της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Χορηγούμε άδεια λειτουργίας για τρία (3) έτη στη 
Μονάδα Εφαρμογής Ιστών Κερατοειδούς του Π.Γ.Ν. «Ατ¬ 
τικόν», που πληροί τους όρους και τις προϋποθέσεις που 
καθορίζουν οι διατάξεις της υπ’ αριθμ. Υ4α/109058/04 
(ΦΕΚ 71/Β72005) Υπουργικής απόφασης «Καθορισμός 
όρων και προϋποθέσεων λειτουργίας των Μονάδων 
Μεταμοσχεύσεων Ιστών (Κερατοειδούς, Δέρματος) και 
διαδικασία χορήγησης και ανάκλησης άδειας λειτουργί¬ 
ας αυτών», όπως αυτή συμπληρώθηκε με την υπ’ αριθμ. 
Υ4α/40690/08 (ΦΕΚ 1730/Β728-8-2008). 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η Μονάδα Εφαρμογής Ιστών Κερατοειδούς εντάσσε¬ 
ται στα πλαίσιο λειτουργίας της Β' Πανεπιστημιακής 
Οφθαλμολογικής Κλινικής του Νοσοκομείου. Επιστημο¬ 
νικός υπεύθυνος ορίζεται ο Διευθυντής της Κλινικής, Αν. 
Καθηγητής Οφθαλμολογίας Π. Θεοδοσιάδης. 

Η παραπάνω άδεια ανακαλείται με απόφαση του 
Υπουργού Υγείας που εκδίδεται ύστερα από πρόταση 
του Εθνικού Οργανισμού Μεταμοσχεύσεων, εφόσον δι¬ 
απιστωθεί ότι η Μονάδα Εφαρμογής Ιστών δεν πληροί 
τους όρους και τις προϋποθέσεις που καθορίζονται από 
τις εκάστοτε ισχύουσες διατάξεις. 

Το ανωτέρω Νοσοκομείο σε κάθε περίπτωση μεταβο¬ 
λής της στελέχωσης της Μονάδας, ενημερώνει άμεσα 
τους αρμόδιους φορείς και υποβάλλει εκ νέου αίτημα 
αξιολόγησης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2014 

Ο ΥΠΟΥΡΓΟΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. 116253 (4) 

Χορήγηση άδειας λειτουργίας Τράπεζας Ιστών Ομφάλι¬ 
ου Λώρου και Αρχέγονων Αιμοποιητικών Κυττάρων 
Ομφαλοπλακουντιακού Αίματος (ΟΠΑ) και Μεσεγ- 
χυματικών Κυττάρων στο Ίδρυμα Ιατροβιολογικών 
Ερευνών της Ακαδημίας Αθηνών. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις των άρθρων 53-55 του Ν. 3984/2011 
(Α' 150), «Μεταμοσχεύσεις Ανθρωπίνων Ιστών και Ορ¬ 
γάνων και άλλες διατάξεις», ως τροποποιηθείσα ισχύει. 

2. Τις διατάξεις των άρθρων 1-6 του Π.Δ. 26/2008 (Α' 151) 
«Εναρμόνιση της Ελληνικής Νομοθεσίας προς την οδηγία 
2004/23/ΕΚ του Ευρωπαϊκού Κοινοβουλίου και του Συμβου¬ 
λίου της 31.3.2004 για τη θέσπιση προτύπων, ποιότητας 
και ασφάλειας για τη δωρεά, την προμήθεια, τον έλεγχο, 
την επεξεργασία, τη συντήρηση, την αποθήκευση και τη 
διανομή ανθρώπινων ιστών και κυττάρων (ΕΕΙ_102/7.4.2004) 
και τις συναφείς προς αυτήν οδηγίες 2006/17/ΕΚ (ΕΕΕ 
38/9.2.2006) και 2006/86/ΕΚ (ΕΕΕ 294/25.10.2006)» καθώς και 
του παραρτήματος VI του ως άνω διατάγματος. 

3. Το Π.Δ. 6/2001 (Α /2001) «Κανονισμός Λειτουργίας 
του Εθνικού Οργανισμού Μεταμοσχεύσεων». 

4. Το υπ’ αριθμ. 2610/15-05-2013 έγγραφο του Υπουρ¬ 
γείου Υγείας. 

5. Την από 4.9.2013 αίτηση με τα επισυναπτόμενα δι- 
καιολογητικά, καθώς και το από 15.10.2013 έγγραφο με 
τα συμπληρωματικά δικαιολογητικά και λοιπά στοιχεία 
που υπέβαλε στον Ε.Ο.Μ. το Ίδρυμα Ιατροβιολογικών 
Ερευνών της Ακαδημίας Αθηνών. 

6 Το υπ’ αριθμ. Ε.Ο.Μ.οικ./5314/13.12.2013 έγγραφο του 
Εθνικού Οργανισμού Μεταμοσχεύσεων με το οποίο δι¬ 
αβιβάστηκε συνημμένα το απόσπασμα πρακτικού της 
από 15-10-2013 συνεδρίασης του Διοικητικού Συμβουλίου 
του με την πρόταση του Ε.Ο.Μ. κατά τα άρθρα 6 του 
Π.Δ. 26/2008 και 53,55 του ν. 3984/2011, η οποία είναι 
θετική, με τον όρο ότι όταν εκδοθούν οι προβλεπόμενες 
υπουργικές αποφάσεις του άρθρου 53 Ν. 3984/11 θα πρέ¬ 
πει να συμπληρωθεί τυχόν ο φάκελος και να εναρμονιστεί 
με τις προϋποθέσεις των εκδοθησομένων αποφάσεων. 


7. Το επισυναπτόμενο στα πρακτικά έγγραφο του Τ ρή¬ 
ματος Γ' Ιστών προς Μεταμόσχευση, Ιστοσυμβατότητας 
και Τραπεζών Ιστών προς Μεταμόσχευση του ΕΟΜ, από 
το οποίο προκύπτει ότι η εν λόγω εταιρεία πληροί τα 
απαιτούμενα του παραρτήματος VI «Απαιτήσεις για τη 
διαπίστευση, τον ορισμό, την έγκριση ή την αδειοδότηση 
ιδρυμάτων ιστών σύμφωνα με το άρθρο 30 του παρό¬ 
ντος» του Π.Δ. 26/2008 (Α 151) «Εναρμόνιση της Ελληνικής 
Νομοθεσίας προς την οδηγία 2004/23/ΕΚ του Ευρωπαϊ¬ 
κού Κοινοβουλίου και του Συμβουλίου της 31.3.2004 για 
τη θέσπιση προτύπων, ποιότητας και ασφάλειας για τη 
δωρεά, την προμήθεια, τον έλεγχο, την επεξεργασία, τη 
συντήρηση, την αποθήκευση και τη διανομή ανθρώπινων 
ιστών και κυττάρων (ΕΕΕ102/7.4.2004) και τις συναφείς 
προς αυτήν οδηγίες 2006/17/ΕΚ (ΕΕΕ 38/9.2.2006) και 
2006/86/ΕΚ (ΕΕΕ 294/25.10.2006)» και τις διατάξεις των 
άρθρων 57, παρ. 3 και 64, παρ. 2, του Ν. 3984/11 (Α' 150) 
«Δωρεά και μεταμόσχευση οργάνων και άλλες διατά¬ 
ξεις», όπως τροποποιήθηκε και ισχύει. 

8. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα», που κυρώθηκε με 
το άρθρο Ιο του Π.Δ/τος 63/2000 (Α' 98) και το γεγονός 
ότι από την εφαρμογή των διατάξεων της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Χορηγούμε άδεια λειτουργίας Τράπεζας Ιστών Ομφά¬ 
λιου Λώρου και Αρχέγονων Αιμοποιητικών Κυττάρων 
Ομφαλοπλακουντιακού Αίματος (ΟΠΑ) και Μεσεγχυμα- 
τικών Κυττάρων στο Ίδρυμα Ιατροβιολογικών Ερευνών 
της Ακαδημίας Αθηνών, με τον όρο ότι όταν εκδοθούν 
οι υπουργικές αποφάσεις των άρθρων 53 και 55 του 
Ν. 3984/11 θα πρέπει να κατατεθεί νέος φάκελος, εναρ¬ 
μονισμένος με τα προβλεπόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2014 

Ο ΥΠΟΥΡΓΟΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. 1320/Δ5.1 (5) 

Ίδρυση και λειτουργία Πειραματικών Σχολών Επαγγελ¬ 
ματικής Κατάρτισης Καλαμακίου και Ηρακλείου Κρή¬ 
της. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 6 του άρθρου 17 και της 
παρ. 3 του άρθρου 19, του Ν. 4186/2013 «Αναδιάρθρωση 
της Δευτεροβάθμιας Εκπαίδευσης και λοιπές διατάξεις» 
(ΦΕΚ 193/Α'/17- 09-2013). 

2. Τις διατάξεις του άρθρου 25 του Β.Δ. 405/1971 «Περί 
οργανώσεως, συγκροτήσεως και λειτουργίας των υπη¬ 
ρεσιών του ΟΑΕΔ» (ΦΕΚ 123/Α'/21-06-1971). 

3. Τις διατάξεις του άρθρου 1 παρ. 1,3,6 και 9 του 
Ν.Δ. 212/1969 «Περί Οργανώσεως και Διοικήσεως του 
Οργανισμού Απασχολήσεως Εργατικού Δυναμικού» (ΦΕΚ 
112/Α'/14-06-1969). 

4. Τ ις διατάξεις του άρθρου 3 του Ν. 2336/1995 «Ρύθμιση 
θεμάτων εποπτευομένων Οργανισμών του Υπουργείου 
Εργασίας και άλλες διατάξεις» (ΦΕΚ 189/Α'/12-09-1995). 

5. Τις διατάξεις του Ν. 2956/2001 «Αναδιάρθρωση του 
Ο.Α.Ε.Δ και άλλες διατάξεις» (ΦΕΚ 258/Α706-11-2001). 

6. Τις διατάξεις του άρθρου 6 του Β.Δ. 3/1952 «Περί εκ- 
παιδεύσεως μαθητών-τεχνιτών» (ΦΕΚ 157/Α'/06- 06-1952) 
και του άρθρου 94 παρ. 3 του Ν. 1566/1985 «Δομή και 
λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις» (ΦΕΚ 167/Α'/30-09-1985). 

7. Τις διατάξεις του άρθρου 1 παρ.6 του Ν. 1256/1982 
(ΦΕΚ 65/Α'/31-05-1982) και του άρθρου 51 του Ν. 1892/1990 
(ΦΕΚ 101/Α731-07-1990). 

8. Τ ις διατάξεις του Ν. 3475/2006 «Οργάνωση και λει¬ 
τουργία της δευτεροβάθμιας επαγγελματικής εκπαί¬ 
δευσης και άλλες διατάξεις» (ΦΕΚ 146/Α713-07-2006). 

9. Τ ις διατάξεις του Ν. 2434/1996 «Μέτρα πολιτικής για 
την απασχόληση και την επαγγελματική εκπαίδευση και 
κατάρτιση και άλλες διατάξεις» (ΦΕΚ 188/Α720-08-1996). 

10. Τις διατάξεις του άρθρου 2, παρ. γ'του Α.Ν. 1846/1951, 
όπως ισχύει, στα τρία τελευταία εδάφια της παραγρά¬ 
φου 2 του άρθρου 25 του Α.Ν. 1846/51 όπως ισχύουν 
καθώς και στο άρθρο 3 παρ. 1 του Ν. 2335/1995 (ΦΕΚ 
185/Α706-09-1995). 

11. Τις διατάξεις του Ν. 3879/21-09-2010 «Ανάπτυξη της Δια 
Βίου Μάθησης και λοιπές διατάξεις» (ΦΕΚ 163/Α721-09-2013). 

12. Τις διατάξεις του άρθρου 90 του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
(ΦΕΚ 98/Α722-04-2005). 

13. Τ ις διατάξεις του Π.Δ. 85/2012 «Ιδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (ΦΕΚ 141/Α721-06-2012), όπως τροποποιήθηκε με το 
Π.Δ. 88/2012 (ΦΕΚ 143/Α704-07-2012) και το Π.Δ. 118/2013 
(ΦΕΚ 152/Α725-06-2013). 

14. Τ ις διατάξεις του άρθρου 7 του Π.Δ. 368/1989 «Οργα¬ 
νισμός Υπουργείου Εργασίας» (ΦΕΚ 163/Α716-06-1989) και 
τις διατάξεις του άρθρου 1 του Π.Δ. 372/1995 «Μεταφορά 
της Γενικής Γραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας» (ΦΕΚ 201/Α714-09-1995). 

15. Τις διατάξεις του Π.Δ. 113/2010 «Ανάληψη υποχρεώ¬ 
σεων από τους Διατάκτες» (Α' 194/22-11-2010). 

16. Την υπ’ αριθμ. 90595/ΣΤ5/05-07-2013 κοινή απόφαση 
Πρωθυπουργού και Υπουργού Παιδείας και Θρησκευ¬ 
μάτων,«Καθορισμός αρμοδιοτήτων στους Υφυπουργούς 
Παιδείας και Θρησκευμάτων, Κωνσταντίνο Γκιουλέκα και 
Συμεών Κεδίκογλου» (ΦΕΚ 1667/Β705-07-2013). 

17. Την υπ’ αριθμ. 40041/12-04-2007 κοινή υπουργική 
απόφαση των Υπουργών Απασχόλησης και Κοινωνικής 
Προστασίας και Εθνικής Παιδείας και Θρησκευμάτων, 
σχετικά με μετατροπή των ΤΕΕ Μαθητείας του ΟΑΕΔ 
σε ΕΠΑ.Σ Μαθητείας του ΟΑΕΔ (ΦΕΚ 639/Β727-04-2007). 

18. Την υπ’ αριθμ. 40052/20-07-2007 κοινή υπουργική 
απόφαση των Υπουργών Απασχόλησης και Κοινωνικής 
Προστασίας και Εθνικής Παιδείας και Θρησκευμάτων 
«Καθορισμός Λειτουργίας των ΕΠΑ.Σ Μαθητείας του 
ΟΑΕΔ του Ν. 3475/2006» (ΦΕΚ 1500/Β717-08-2007). 

19. Την υπ’ αριθμ. 40058/18-06-2007 απόφαση του Υπουρ¬ 
γού Απασχόλησης και Κοινωνικής Προστασίας «Κριτήρια 
επιλογής μαθητών, για εισαγωγή στις ΕΠΑ.Σ Μαθητείας 
του ΟΑΕΔ του Ν. 3475/2006» (ΦΕΚ 1029/Β722-06-2007), 
όπως συμπληρώθηκε και τροποποιήθηκε εν μέρει με την 
υπ’ αριθμ. 24808/Δ5.26/23-07-2013 απόφαση του Υπουργού 
Εργασίας, Κοινωνικής Ασφάλισης και Πρόνοιας (ΦΕΚ 1900/ 
Β705-08-2013). 


20. Την υπ’ αριθμ. 6622/383/2010 απόφαση του Υπουρ¬ 
γού Εργασίας και Κοινωνικής Ασφάλισης «Καθορισμός 
κριτηρίων για τη διαδικασία αξιολόγησης και επιλο¬ 
γής του με σύμβαση εξαρτημένης εργασίας ορισμένου 
χρόνου εκπαιδευτικού προσωπικού των Σχολών ΕΠΑΣ 
Μαθητείας του ΟΑΕΔ (ΦΕΚ 707/Β725-05-2010) και την 
υπ’ αριθμ. 6097/391 τροποποίηση - συμπλήρωσή της 
(ΦΕΚ Β' 1346). 

21. Την υπ’ αριθμ. 16802/667/27-08-2010 κοινή υπουργική 
απόφαση των Υπουργών Παιδείας, Δια Βίου Μάθησης 
και Θρησκευμάτων, Εργασίας και Κοινωνικής Ασφάλισης 
και Πολιτισμού και Τουρισμού «Όροι και προϋποθέσεις 
πρακτικής άσκησης ημεδαπών και αλλοδαπών σπου¬ 
δαστών/μαθητών Σχολών Τουριστικής Εκπαίδευσης 
και φοιτητών τριτοβάθμιας εκπαίδευσης» (ΦΕΚ 1345/ 
Β731-08-2010). 

22. Την υπ’ αριθμ. 1186/Δ5.4/24-01-2011 κοινή υπουργι¬ 
κή απόφαση των Υπουργών Παιδείας, Δια Βίου Μάθη¬ 
σης και Θρησκευμάτων και Εργασίας και Κοινωνικής 
Ασφάλισης «Τροποποίηση της υπ’ αριθμ. 40146/2007 
κοινής υπουργικής απόφασης «Καθορισμός ποσοστών 
αμοιβής των μαθητών των ΕΠΑΣ Μαθητείας του ΟΑΕΔ 
Ν. 3475/2006» και ποσοστών αμοιβής των μαθητών των 
ΕΠΑ.Σ. Μαθητείας του Ο.Α.Ε.Δ. του Ν. 3475/2006» (ΦΕΚ 
119/Β708-02-2011), τροποποιηθείσα με την υπ’ αριθμ. 
10186/Δ5.12/09-04-2013 κοινή υπουργική απόφαση των 
Υπουργών Παιδείας και Θρησκευμάτων και Εργασίας, 
Κοινωνικής Ασφάλισης και Πρόνοιας «Τροποποίηση της 
κοινής υπουργικής απόφασης 1186/2011 “Καθορισμός 
ημερομισθίου και ποσοστών αμοιβής των μαθητών των 
ΕΠΑΣ Μαθητείας του ΟΑΕΔ Ν. 3475/2006”» (ΦΕΚ 894/ 
Β712-04-2013). 

23. Την υπ’ αριθμ. Υ48 από 09-07-2012 απόφαση του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Στάίκούρα» 
(Β' 2105). 

24. Την τελική έκθεση «Υλοποίηση Μαθητείας στα κρά¬ 
τη μέλη της Ευρωπάίκής'Ενωσης», Ευρωπαϊκή Επιτροπή, 
Γ ενική Διεύθυνση Απασχόλησης, Κοινωνικών Υποθέσεων 
και Ένταξης, Μονάδα Θ3 (2012). 

25. Τ ο Συμφωνητικό Συνεργασίας που υπεγράφη με¬ 
ταξύ ΟΑΕΔ, των ΔΥΑ Ηνωμένου Βασιλείου, Γερμανίας, 
Σουηδίας, της Ευρωπαϊκής Επιτροπής (Δ/νση Απασχό¬ 
λησης και Κοινωνικής Ενσωμάτωσης), και της Τεχνικής 
Βοήθειας για την Ελλάδα(ΤΡΘΒ) στις 22/11/2012 για το 
έργο «Επαναπροσδιορισμός του Επιχειρησιακού Μο¬ 
ντέλου του ΟΑΕΔ» και ειδικότερα τον Αξονα 6 για τη 
«Στήριξη των μαθητευομένων των Σχολών Μαθητείας 
ΟΑΕΔ». 

26. Το Μνημόνιο συνεργασίας που υπεγράφη στις 
10/12/2012 μεταξύ του Ομοσπονδιακού Υπουργείου Εκ¬ 
παίδευσης και Έρευνας της Ομοσπονδιακής Δημοκρα¬ 
τίας της Γ ερμανίας και του Υπουργείου Παιδείας, Θρη¬ 
σκευμάτων, Πολιτισμού και Αθλητισμού της Ελληνικής 
Δημοκρατίας. 

27. Την υπ’ αριθμ. 2694/54/12-11-2013 απόφαση Δ.Σ του 
ΟΑΕΔ (έγγραφο υπ’ αριθμ. 101985/03-12-2013). 

28. Την υπ’ αριθμ. 1256/9-1-2014 βεβαίωση δέσμευσης 
πίστωσης. 

29. Το γεγονός ότι από τις διατάξεις της παρούσας 
Κοινής Υπουργικής απόφασης προκαλείται σε βάρος 
του προϋπολογισμού του ΟΑΕΔ ετήσια δαπάνη, ύψους 
54.000 € περίπου, (ΚΑΕ 1831, 0274,0551), αποφασίζουμε: 

Την ίδρυση και λειτουργία στον Ο.Α.Ε.Δ. Πειραματι¬ 
κών Σχολών Επαγγελματικής Κατάρτισης (Π.Σ.Ε.Κ.) στις 
υπάρχουσες υποδομές των ΕΠΑ.Σ. Καλαμακίου και Ηρα¬ 
κλείου Κρήτης, και όπως αυτές μετεξελιχθούν, ως εξής: 

Αρθρο 1 

Σκοπός - Ειδικοί Στόχοι - Αντικείμενο 

Σκοπός της παρούσης είναι η ανάπτυξη Πειραματικών 
Σ.Ε.Κ. Μαθητείας στο πλαίσιο του Ν. 4186/2013, άρθ. 19 
και 46 (ΦΕΚ 193/Α717-09-2013) και η βελτιστοποίηση των 
ωφελειών από τη λειτουργία τους, σε ότι αφορά την 
ανεργία των νέων. 

Βασικός στόχος του παρόντος προγράμματος απο¬ 
τελεί η προσαρμογή των προγραμμάτων, που αφορούν 
ειδικότητες στον τομέα του τουρισμού (ο οποίος δια- 
κρίνεται από υψηλή εποχικότητα) στις συγκεκριμένες 
απαιτήσεις της αγοράς εργασίας. 

Θα λειτουργήσουν οι ακόλουθες τρεις ειδικότητες 
στην Ομάδα Προσανατολισμού Επαγγελμάτων Του¬ 
ριστικών Επιχειρήσεων και Επιχειρήσεων Φιλοξενίας: 
Τεχνίτης Μαγειρικής Τέχνης, Τεχνίτης Εστιατορίου - 
Επισιτισμού και Τεχνίτης Τουριστικών Μονάδων και 
Επιχειρήσεων φιλοξενίας (Ξενοδοχοϋπάλληλος). 

Το πρόγραμμα έχει διάρκεια τρία χρόνια και απευ¬ 
θύνεται σε απόφοιτους τουλάχιστον υποχρεωτικής τυ¬ 
πικής εκπαίδευσης, ηλικίας 18 έως 20 ετών. Μετά την 
εκπαίδευση και την επιτυχή συμμετοχή σε εξετάσεις, 
χορηγείται στους νέους επαγγελματίες πτυχίο αναγνω¬ 
ρισμένο στην Ελλάδα και στη Γερμανία. 

Αρθρο 2 

Δυϊκό σύστημα Εκπαίδευσης 
Πειραματικών Σ.Ε.Κ. Μαθητείας ΟΑΕΔ 

Στις Πειραματικές Σ.Ε.Κ. Μαθητείας της παρούσης 
εφαρμόζεται το δυϊκό σύστημα Εκπαίδευσης, με βάση 
το Γερμανικό πρότυπο, αντίστοιχο του οποίου εφαρμό¬ 
ζεται και στις Σχολές Μαθητείας του ΟΑΕΔ από το 1952. 

Η υλοποίηση των προγραμμάτων των Πειραματικών 
Σ.Ε.Κ. (Π.Σ.Ε.Κ) Μαθητείας ΟΑΕΔ της παρούσης συν¬ 
δυάζει εκπαιδευτικό πρόγραμμα στη σχολική μονάδα 
(ενδοσχολική εκπαίδευση) και «Πρόγραμμα εκπαίδευσης 
στο χώρο εργασίας - Μαθητεία σε εργασιακό χώρο». Η 
φοίτηση είναι τριετής και περιλαμβάνει σε όλα τα έτη 
ενδοσχολική εκπαίδευση και Μαθητεία σε εργασιακό 
χώρο. Η ενδοσχολική εκπαίδευση έχει ετησίως διάρκεια 
540 ωρών και υλοποιείται κατά τη διάρκεια της χαμηλής 
τουριστικής περιόδου. 

Το «Πρόγραμμα εκπαίδευσης στο χώρο εργασίας - Μα¬ 
θητεία σε εργασιακό χώρο» διαρκεί έως 8 μήνες, υλοποιεί¬ 
ται κατά το μεγαλύτερο μέρος του κατά τη διάρκεια της 
υψηλής τουριστικής περιόδου και εφαρμόζεται σε πραγ¬ 
ματικές συνθήκες εργασίας σε επιχειρήσεις του δημόσιου 
και ιδιωτικού τομέα, λαμβάνοντας υπόψη τις προϋποθέσεις 
της υπ’ αριθμ. 16802/667/27-8-2010 κοινή υπουργική από¬ 
φαση (ΦΕΚ 1345/Β731-08-2010) των Υπουργών Παιδείας, 
Δια Βίου Μάθησης και θρησκευμάτων, Εργασίας και Κοι¬ 
νωνικής Ασφάλισης και Πολιτισμού και Τουρισμού. 

Το «Πρόγραμμα εκπαίδευσης στο χώρο εργασίας - 
Μαθητεία σε εργασιακό χώρο» διέπεται από σύμβαση 
που συνάπτεται μεταξύ της οικείας ΠΣΕΚ Ο.Α.Ε.Δ., του 
εργοδότη (φυσικό ή νομικό πρόσωπο, ιδιωτικού ή δη¬ 
μοσίου δικαίου), του Ελληνογερμανικού Εμπορικού και 
Βιομηχανικού Επιμελητηρίου και του μαθητευόμενου. 


Άρθρο 3 

Πρόγραμμα σπουδών 
Πειραματικών Σ.Ε.Κ. Μαθητείας ΟΑΕΔ 

Οι ημερομηνίες έναρξης και λήξης των εγγραφών και του 
εκπαιδευτικού προγράμματος τόσο στη σχολική μονάδα 
όσο και ως προς το «Πρόγραμμα εκπαίδευσης στο χώρο 
εργασίας - Μαθητεία σε εργασιακό χώρο» και άλλες λε¬ 
πτομέρειες ορίζονται με απόφαση του Διοικητή του ΟΑΕΔ. 

Στις Πειραματικές Σ.Ε.Κ. Μαθητείας Ο.Α.Ε.Δ. της πα¬ 
ρούσης λειτουργούν οι Α', Β' και Γ' τάξεις. Στην Α' τάξη 
εγγράφονται κατόπιν επιλογής, οι κάτοχοι τουλάχιστον 
απολυτηρίου Γυμνασίου ή άλλου ισότιμου ή ανώτερου 
τίτλου, στη Β' τάξη εγγράφονται οι προαγόμενοι από 
την Α' τάξη και στην Γ' Τάξη εγγράφονται οι προαγό- 
μενοι από τη Β' τάξη της Πειραματικής Σ.Ε.Κ. 

Στις Α', Β' και Γ' τάξεις των Πειραματικών Σ.Ε.Κ. Μα¬ 
θητείας της παρούσης, εφαρμόζεται ενδοσχολικό πρό¬ 
γραμμα μαθημάτων έως τριάντα πέντε (35) συνολικά 
ωρών εβδομαδιαίως. Ειδικότερα, εφαρμόζεται εκπαιδευ¬ 
τικό πρόγραμμα τεσσάρων (4) ωρών εβδομαδιαίως, με 
δύο (2) μαθήματα Γενικής Παιδείας, Ελληνική Γλώσσα 
και Μαθηματικά, που είναι κοινό για όλους τους μαθη¬ 
τές και εκπαιδευτικό πρόγραμμα έως τριάντα μιας (31) 
ωρών εβδομαδιαίως, που αποτελείται από μαθήματα 
Ειδικότητας (θεωρητικό και εργαστηριακό μέρος) και 
ξένων γλωσσών (Ν. 4186/2013 άρθρο 21). 

Το πρόγραμμα σπουδών των μαθημάτων και των 
τριών ειδικοτήτων θα είναι πιλοτικό. Για την έναρξη 
του παρόντος προγράμματος θα χρησιμοποιηθούν τα 
προγράμματα σπουδών των ΕΠΑΣ Μαθητείας των αντί¬ 
στοιχων ειδικοτήτων, τα οποία θα αναθεωρηθούν στα 
πλαίσια μεταφοράς τεχνογνωσίας καθώς και της έκδο¬ 
σης από τον ΕΟΠΠΕΠ του κανονισμού κατάρτισης των 
αντιστοίχων ειδικοτήτων. Τα αναθεωρημένα προγράμ¬ 
ματα σπουδών θα υποβάλλονται για έγκριση σταδιακά 
ή συνολικά στο Ινστιτούτο Εκπαιδευτικής Πολιτικής. 

Το «Πρόγραμμα εκπαίδευσης στο χώρο εργασίας - 
Μαθητεία σε εργασιακό χώρο», σαράντα (40) ωρών 
εβδομαδιαίως, επιμερισμένο σε πέντε (5) ημέρες την 
εβδομάδα, εφαρμόζεται και στις τρεις τάξεις. Πραγ¬ 
ματοποιείται στην επιχείρηση και εποπτεύεται από το 
αρμόδιο εκπαιδευτικό προσωπικό του ΟΑΕΔ, το Ελλη- 
νογερμανικό Εμπορικό και Βιομηχανικό Επιμελητήριο 
και τον εκπαιδευτή της επιχείρησης, ο οποίος ορίζεται 
σύμφωνα με το άρθρο 5 της παρούσης. 

Το αναμορφωμένο πρόγραμμα σπουδών στο πλαίσιο 
της ενδοσχολικής εκπαίδευσης καθώς και στο πλαίσιο 
του «Προγράμματος εκπαίδευσης στο χώρο εργασίας 
-Μαθητεία σε εργασιακό χώρο», θα εκπονηθεί με βάση 
τα αντίστοιχα προγράμματα σπουδών που εφαρμόζο¬ 
νται στις αναφερόμενες ειδικότητες στο δυϊκό σύστημα 
εκπαίδευσης στην Ελλάδα και στη Γ ερμανία, προσαρμο¬ 
σμένα στην Ελληνική πραγματικότητα και στις ανάγκες 
των επιχειρήσεων του κλάδου του τουρισμού. 

Οι απόφοιτοι όλων των ειδικοτήτων των Πειραματι¬ 
κών Σ.Ε.Κ. Μαθητείας του Ο.Α.Ε.Δ. εφόσον το επιθυμούν, 
μπορούν να παρακολουθήσουν το Προπαρασκευαστικό 
Πρόγραμμα Πιστοποίησης, συνολικής διάρκειας εβδο¬ 
μήντα (70) ωρών, για την αρτιότερη προετοιμασία τους 
για τη συμμετοχή τους στις διαδικασίες πιστοποίη¬ 
σης προσόντων, απόκτησης Πτυχίου Ειδικότητας του 
Ε.Ο.Π.Π.Ε.Π., οι οποίες διεξάγονται ετησίως το τελευταίο 
τρίμηνο κάθε έτους (Ν. 4186/2013 άρθρο 21). 

Αρθρο 4 

Αξιολόγηση, Προαγωγή και 
Αποφοίτηση Σπουδαστών 

Α. 1. Η αξιολόγηση στα μαθήματα και των τριών τά¬ 
ξεων επικεντρώνεται στην ουσιώδη κατανόηση των 
κεντρικών θεμάτων και θεμελιωδών εννοιών, καθώς 
και στην κατάκτηση ανώτερων γνωστικών ικανοτήτων 
και δεξιοτήτων, όπως η κριτική και συνθετική σκέψη, 
η επιχειρηματολογία, η επίλυση προβλημάτων και η 
πρωτοτυπία. 

2. Η αξιολόγηση βασίζεται ιδίως: 

α) Στον προσδιορισμό της ανά μάθημα εξεταστέας 
ύλης με βάση θεματικές ενότητες, 

β) στην ικανότητα διασύνδεσης ουσιωδών γνώσεων, 
που προέρχονται από ευρύτερα τμήματα της ύλης του 
μαθήματος, 

γ) στην κατανόηση των βασικών εννοιών ή, ανάλογα 
με το γνωστικό αντικείμενο, γεγονότων, διαδικασιών ή 
διεργασιών του κάθε γνωστικού πεδίου και 

δ) στη δυνατότητα κριτικής αξιολόγησης και ανάπτυ¬ 
ξης λογικών επιχειρημάτων και τεκμηρίωσης για θέματα 
συναφή με την ύλη (Ν. 4186/2013, άρθρο 22, ΦΕΚ 193/ 
Α717-09-2013). 

3. Οι γραπτές προαγωγικές και απολυτήριες εξετά¬ 
σεις στην Α', Β' και Γ' Τάξη των Πειραματικών Σχολών 
Επαγγελματικής Κατάρτισης της παρούσης διεξάγο¬ 
νται ενδοσχολικά και περιλαμβάνουν όλα τα διδασκό¬ 
μενα μαθήματα, γενικής παιδείας και ειδικότητας με 
θέματα που καθορίζονται από τον διδάσκοντα ή τους 
διδάσκοντες. Τα γραπτά διορθώνονται από τον οικείο 
διδάσκοντα. 

Δικαίωμα συμμετοχής στις εξετάσεις κάθε τάξης 
έχουν οι μαθητές που το σύνολο των απουσιών τους 
δεν υπερβαίνει: 

α) τις εκατό (100) απουσίες του ενδοσχολικού προ¬ 
γράμματος, εκ των οποίων οι πενήντα (50) και άνω 
πρέπει να είναι οι δικαιολογημένες. Στην περίπτωση που 
οι πενήντα (50) και άνω απουσίες είναι αδικαιολόγητες, 
ο μαθητευόμενος παραπέμπεται σε ολική εξέταση κατά 
τις επαναληπτικές εξετάσεις. Τέλος, στην περίπτωση 
που οι απουσίες υπερβαίνουν τις εκατό (100), έστω και 
αν είναι δικαιολογημένες, ο μαθητευόμενος, χάνει την 
ιδιότητα του μαθητή των Πειραματικών Σ.Ε.Κ. Μαθητεί¬ 
ας, με απόφαση του Διευθυντή της ΠΣΕΚ και μετά από 
εισήγηση του Συλλόγου Διδασκόντων και 

β) το 1/6 του «Προγράμματος εκπαίδευσης στο χώρο 
εργασίας -Μαθητεία σε εργασιακό χώρο». 

Η παρακολούθηση του «Προγράμματος εκπαίδευσης 
στο χώρο εργασίας- Μαθητεία σε εργασιακό χώρο» 
είναι υποχρεωτική. Μαθητευόμενος ο οποίος, απουσιάζει 
και οι απουσίες του υπερβαίνουν το 1/6 των εργασίμων 
ημερών της διάρκειας της Μαθητείας, χάνει την ιδιό¬ 
τητα του μαθητή των Πειραματικών Σ.Ε.Κ. Μαθητείας, 
με απόφαση του Διευθυντή της ΠΣΕΚ και μετά από 
εισήγηση του Συλλόγου Διδασκόντων. 

Ο γενικός βαθμός της Α', της Β' και της Γ' Τάξης 
προκύπτει από το μέσο όρο της προφορικής ή/και της 
γραπτής, εφόσον αυτό εξετάζεται γραπτώς, επίδοσης 
του μαθητή σε κάθε μάθημα. Απαραίτητη προϋπόθεση 
για την προαγωγή του μαθητή αποτελεί η επίτευξη 
γενικού βαθμού ίσου ή ανώτερου του δέκα (10). 

Ο ΟΑΕΔ είναι υπεύθυνος για την διεξαγωγή των προ- 
αγωγικών και απολυτηρίων εξετάσεων. 


Μετά την επιτυχή ολοκλήρωση των τριών Τάξεων χο¬ 
ρηγείται στο μαθητή Βεβαίωση Επαγγελματικής Κατάρ¬ 
τισης από τον ΟΑΕΔ. 

Στους μαθητές που αποτυγχάνουν στις γραπτές προ- 
αγωγικές ή απολυτήριες εξετάσεις της Α', Β' ή Γ' τάξης 
δίνεται η δυνατότητα επαναληπτικών εξετάσεων εντός 
15 ημερών από την έκδοση των αποτελεσμάτων. 

Β. Για τη χορήγηση Πτυχίου Ειδικότητας σύμφωνα με 
την Ελληνική νομοθεσία, απαραίτητη προϋπόθεση είναι 
η επιτυχής συμμετοχή στις εξετάσεις πιστοποίησης 
που πραγματοποιούνται από τον ΕΟΠΠΕΠ (Ν. 4186/2013, 
άρθρο 22, ΦΕΚ 193/Α717-09-2013). Ο ΟΑΕΔ είναι υπεύ¬ 
θυνος για την προετοιμασία των εκπαιδευόμενων για 
τις εξετάσεις της εν λόγω πιστοποίησης. 

Γ. Οι απόφοιτοι θα συμμετέχουν σε ειδικές εξετάσεις 
πιστοποίησης που θα διενεργηθούν από εξεταστικές 
επιτροπές που θα συγκροτηθούν με ευθύνη του Ελληνο- 
γερμανικού Εμπορικού και Βιομηχανικού Επιμελητηρίου 
με την συμμετοχή των Κοινωνικών Εταίρων. Η επιτυχής 
συμμετοχή στις εξετάσεις αυτές οδηγεί στη λήψη πτυ¬ 
χίου αναγνωρισμένου στη Γερμανία. 

Δ. Κάθε επιχείρηση που συμμετέχει εκδίδει πιστοποι¬ 
ητικό Μαθητείας για τους μαθητευομένους. 

Αρθρο 5 

Μαθητεία σε εργασιακό χώρο 

1. Περιγραφή Προγράμματος: 

Το «Πρόγραμμα εκπαίδευσης στο χώρο εργασίας, Μα¬ 
θητεία σε εργασιακό χώρο» των Πειραματικών Σ.Ε.Κ. 
Μαθητείας της παρούσης, πραγματοποιείται σε επι¬ 
χειρήσεις του Δημοσίου ή Ιδιωτικού Τομέα, σε αντικεί¬ 
μενα αντίστοιχα με την ειδικότητά τους και εκτείνεται 
σε τρία σχολικά έτη. Οι επιχειρήσεις που συμμετέχουν 
στο «Πρόγραμμα εκπαίδευσης στο χώρο εργασίας, 
Μαθητεία σε εργασιακό χώρο», είναι επιχειρήσεις που 
πληρούν τις εξής προϋποθέσεις: να είναι Ξενοδοχει¬ 
ακές επιχειρήσεις τεσσάρων (4) ή πέντε (5) αστέρων, 
να είναι μέλη του Ξενοδοχειακού Επιμελητηρίου και 
να διαθέτουν τις απαραίτητες υποδομές, εξοπλισμό 
και προσωπικό για την παροχή ποιοτικής κατάρτισης 
(Μαθητείας) στον χώρο της επιχείρησης. 

Κάθε επιχείρηση οφείλει να εξασφαλίζει τις προϋπο¬ 
θέσεις εφαρμογής του προγράμματος Μαθητείας και 
ορίζει έναν εκπαιδευτή, ο οποίος είναι υπεύθυνος για 
την καλή εφαρμογή του προγράμματος μαθητείας στην 
επιχείρηση και υπεύθυνος επικοινωνίας με τους αρμόδι¬ 
ους φορείς (υπεύθυνος εκπαίδευσης) για ζητήματα που 
αφορούν τον εκπαιδευόμενο. Στους υπεύθυνους εκπαί¬ 
δευσης παρέχεται ετησίως εκπαίδευση διάρκειας μίας 
εβδομάδας για την καλύτερη υλοποίηση του έργου τους. 

2. Πρόγραμμα Μαθητείας: 

Με το «Πρόγραμμα εκπαίδευσης στο χώρο εργασίας 
Μαθητεία σε εργασιακό χώρο» καθορίζεται ο κύκλος 
των εργασιών του μαθητευόμενου και η διάρκεια αυτού, 
η δε ημερήσια απασχόληση όλων των μαθητευομένων 
ορίζεται στις οκτώ (8) ώρες. 

Μαθητής, ο οποίος έχει τοποθετηθεί σε επιχείρη¬ 
ση και στη συνέχεια, με υπαιτιότητά του και χωρίς τη 
συναίνεση της Π.Σ.Ε.Κ. Μαθητείας αποχωρήσει από τη 
θέση αυτή, υποχρεούται να αναζητήσει και να εξασφα¬ 
λίσει ο ίδιος θέση για τη Μαθητεία του σε επιχείρηση, 
σε χρόνο ώστε να μην υπερβεί συνολικά το όριο των 
απουσιών όπως ανωτέρω ορίζεται. 

3. Υποχρεώσεις Επιχειρήσεων: 

Η επιχείρηση, που συμμετέχει στο «Πρόγραμμα εκ¬ 
παίδευσης στο χώρο εργασίας - Μαθητεία σε εργασι¬ 
ακό χώρο» είναι υποχρεωμένη, να υπογράψει το Συμ¬ 
φωνητικό Μαθητείας και να εφαρμόζει το πρόγραμμα 
Μαθητείας της παρούσης. Υποχρεούται να διαθέτει, 
για την απαιτούμενη από το πρόγραμμα χρονική δι¬ 
άρκεια, το απαραίτητο προσωπικό και τις κατάλληλες 
εγκαταστάσεις για την εφαρμογή του προγράμματος 
μαθητείας. Υποχρεούται επίσης να δέχεται και να συ¬ 
νεργάζεται με τους αρμόδιους που ορίζονται από τον 
ΟΑΕΔ ή/και το Ελληνογερμανικό Εμπορικό και Βιο¬ 
μηχανικό Επιμελητήριο για την παρακολούθηση της 
ομαλής διεξαγωγής του προγράμματος. Τέλος οφείλει 
να συνεργάζεται, για τη βελτίωση του προγράμματος 
της Μαθητείας καθώς και για την κρίση της απόδοσης 
των μαθητευομένων. Η συμμετέχουσα στο Πρόγραμμα 
Μαθητείας επιχείρηση, οφείλει να τηρεί τους όρους 
ασφάλειας και προστασίας των μαθητών που προβλέ- 
πονται από τις κείμενες διατάξεις για την ασφάλεια 
των εργαζομένων. 

4. Αμοιβή/αποζημίωση Μαθητών: 

Ορίζεται ως ποσοστό αμοιβής των μαθητών των 
Π.Σ.Ε.Κ. Μαθητείας Ο.Α.Ε.Δ. το 75% επί του γενικού 
κατώτατου ορίου του ημερομισθίου του ανειδίκευτου 
εργάτη σε όλη τη διάρκεια της Μαθητείας, το οποίο 
εφαρμόζεται στις ΕΠΑ.Σ. Μαθητείας του Ο.Α.Ε.Δ. όπως 
ορίζεται στην υπ’ αριθμ. 1186/Δ5.4/24-01-2011 κοινή 
υπουργική απόφαση των Υπουργών Παιδείας, Δια Βίου 
Μάθησης και Θρησκευμάτων και Εργασίας και Κοινωνι¬ 
κής Ασφάλισης «Τροποποίηση της υπ’ αριθμ. 40146/2007 
κοινή υπουργική απόφαση “Καθορισμός ποσοστών 
αμοιβής των μαθητών των ΕΠΑΣ Μαθητείας του ΟΑΕΔ 
Ν. 3475/2006” και ποσοστών αμοιβής των μαθητών των 
ΕΠΑ.Σ. Μαθητείας του Ο.Α.Ε.Δ. του Ν. 3475/2006» (ΦΕΚ 
119/Β708-02-2011), τροποποιηθείσα με την υπ’ αριθμ. 
10186/Δ5.12/09-04-2013 κοινή υπουργική απόφαση των 
Υπουργών Παιδείας και Θρησκευμάτων και Εργασίας, 
Κοινωνικής Ασφάλισης και Πρόνοιας «Τροποποίηση της 
κοινής υπουργικής απόφασης 1186/2011 “Καθορισμός 
ημερομισθίου και ποσοστών αμοιβής των μαθητών των 
ΕΠΑΣ Μαθητείας του ΟΑΕΔ Ν. 3475/2006”» (ΦΕΚ 894/ 
Β712-04-2013). 

Στον μαθητευόμενο παρέχεται ασφαλιστική κάλυ¬ 
ψη σύμφωνα με τα οριζόμενα στο άρθρο 2 παρ. γ'του 
Α.Ν. 1846/1951, όπως ισχύει, στα τρία τελευταία εδάφια 
της παραγράφου 2 του άρθρου 25 του Α.Ν. 1846/51 όπως 
ισχύουν καθώς και στο άρθρο 3 παρ.1 του Ν. 2335/1995. 

Το σύνολο της αμοιβής των Μαθητευομένων, συμπερι¬ 
λαμβανομένων των νόμιμων ασφαλιστικών εισφορών, θα 
καλύπτεται από την επιχείρηση, όπου πραγματοποιείται 
το «Πρόγραμμα εκπαίδευσης στο χώρο εργασίας- Μα¬ 
θητεία σε εργασιακό χώρο». 

5. Αποδοχές ασθένειας Μαθητών: 

Για τις αποδοχές λόγω ασθένειας των μαθητευομένων 
κατά τη διάρκεια της Μαθητείας στο χώρο εργασίας, 
εφαρμόζονται οι διατάξεις των άρθρων 657-658 του Α.Κ. 

6. Αδεια Μαθητευομένων: 

Οι μαθητευόμενοι κατά τη διάρκεια της Μαθητείας 
στο χώρο εργασίας, δικαιούνται τις κανονικές άδειες 
των μισθωτών που προβλέπονται από τις ισχύουσες 
διατάξεις του Ν. 1346/1983 (ΦΕΚ 46/Α714-04-1983). 


7. Συμφωνητικό Μαθητείας: 

Ο μαθητής αμέσως μόλις τοποθετηθεί στην επιχεί¬ 
ρηση υπογράφει Συμφωνητικό Μαθητείας σε έντυπο, 
που χορηγείται από την Π.Σ.Ε.Κ. και το οποίο συνυπο¬ 
γράφεται από το Διευθυντή της Π.Σ.Ε.Κ. και το Ελληνο- 
γερμανικό Εμπορικό και Βιομηχανικό Επιμελητήριο. Ο 
τύπος και το περιεχόμενο του Συμφωνητικού Μαθητείας 
καθορίζονται με απόφαση του Διοικητή του Ο.Α.Ε.Δ. 

Το Συμφωνητικό Μαθητείας είναι δυνατό να ακυρωθεί 
μόνο για δικαιολογημένη και σοβαρή αιτία με απόφαση 
του Διευθυντή της ΠΣΕΚ και μετά από εισήγηση του 
Συλλόγου Διδασκόντων. 

Το Συμφωνητικό αυτό συντάσσεται σε τέσσερα αντί¬ 
γραφα και λαμβάνουν από ένα: α) ο μαθητής β) ο ερ¬ 
γοδότης γ) η Π.Σ.Ε.Κ. Μαθητείας Ο.Α.Ε.Δ. και δ) το Ελ- 
ληνογερμανικό Εμπορικό και Βιομηχανικό Επιμελητήριο. 

8. Παρακολούθηση Εφαρμογής «Προγράμματος εκπαί¬ 
δευσης στο χώρο εργασίας - Μαθητεία σε εργασιακό 
χώρο»: 

Την εποπτεία, για την εφαρμογή του «Προγράμματος 
εκπαίδευσης στο χώρο εργασίας - Μαθητεία σε εργασι¬ 
ακό χώρο», ασκεί ο Οργανισμός Απασχόλησης Εργατικού 
Δυναμικού με τους Εκπαιδευτικούς των Π.Σ.Ε.Κ. Μαθη¬ 
τείας και το Ελληνογερμανικό Εμπορικό και Βιομηχανικό 
Επιμελητήριο. Την ευθύνη του συντονισμού, για την εφαρ¬ 
μογή της εποπτείας του «Προγράμματος εκπαίδευσης 
στο χώρο εργασίας - Μαθητεία σε εργασιακό χώρο», 
έχει ο Διευθυντής της Π.Σ.Ε.Κ., σύμφωνα με τις εκάστοτε 
υφιστάμενες Αποφάσεις της Διοίκησης του Οργανισμού. 

Έργο των αρμοδίων για την εποπτεία του Προγράμ¬ 
ματος είναι: α) να παρακολουθούν την ακριβή εφαρμογή 
του «Προγράμματος εκπαίδευσης στο χώρο εργασίας- 
Μαθητεία σε εργασιακό χώρο» στις επιχειρήσεις στις 
οποίες είναι τοποθετημένοι μαθητές των Π.Σ.Ε.Κ. και 
να υποβάλουν σχετικές εκθέσεις, β) να επιλαμβάνονται 
όλων των θεμάτων της Μαθητείας και να επιλύουν τυ¬ 
χόν διαφορές μεταξύ μαθητευομένων και εργοδοτών 
και γ) να συνεργάζονται με τους εκπαιδευτές των μαθη¬ 
τευομένων στην επιχείρηση καθώς και με τη Διεύθυνση 
της Π.Σ.Ε.Κ. Μαθητείας, για την αποτελεσματικότερη 
εφαρμογή του δυικού συστήματος εκπαίδευσης. 

Αρθρο 6 

Επιλογή μαθητών - κριτήρια 

Δικαίωμα εγγραφής στην Α' Τάξη έχουν οι νέοι και 
οι νέες που: α) κατέχουν τουλάχιστον απολυτήριο Γυ- 
μνασίου ή άλλο ισότιμο τίτλο, β) είναι ηλικίας 18 έως 
20 ετών γ) προσκομίζουν βεβαίωση αποδοχής για την 
πραγματοποίηση της Μαθητείας υπογεγραμμένη από 
το νόμιμο εκπρόσωπο της επιχείρησης, η οποία πληροί 
τις προϋποθέσεις, όπως αυτές έχουν ορισθεί σύμφωνα 
με το άρθρο 5, παρ 1 της παρούσης. 

Σε περίπτωση που ο αριθμός των υποψηφίων που πλη¬ 
ρούν τις παραπάνω προϋποθέσεις, είναι μεγαλύτερος 
από τις προσφερόμενες θέσεις, για την επιλογή των 
μαθητών στις Πειραματικές Σ.Ε.Κ. Μαθητείας Ο.Α.Ε.Δ. 
της παρούσης, εφαρμόζονται τα κριτήρια των διατάξεων 
της υπ’ αριθμ. 40058/18-6-2007 απόφασης του Υπουργού 
Απασχόλησης και Κοινωνικής Προστασίας «Κριτήρια 
επιλογής μαθητών, για εισαγωγή στις ΕΠΑ.Σ Μαθητείας 
του ΟΑΕΔ του Ν. 3475/2006», τα οποία έχουν συνολικά 
συντελεστή βαρύτητας 80%, ενώ βαρύτητα 20% έχει η 
καλή γνώση ξένης γλώσσας (αγγλικά, γαλλικά ή γέρμα- 

νικά) που θα πιστοποιείται με επίσημο τίτλο σπουδών 
(Κρατικό Πιστοποιητικό γλωσσομάθειας επιπέδου Β2 ή 
αντίστοιχα Ξένων Ιδρυμάτων). 

Σε εφαρμογή των ανωτέρω και για την εισαγωγή μα¬ 
θητών στις Πειραματικές Σ.Ε.Κ. Μαθητείας Ο.Α.Ε.Δ. για 
κάθε Σχολικό Έτος, εκδίδεται σχετική απόφαση του 
Διοικητή του Οργανισμού, όπου εγκρίνεται ο αριθμός 
εισακτέων μαθητών/τριών και ρυθμίζεται κάθε άλλη 
λεπτομέρεια. 

Αρθρο 7 

Επιλογή Διδακτικού Προσωπικού - Κριτήρια 

Η επιλογή των εκπαιδευτικών για τη διδασκαλία των 
μαθημάτων Γενικής Παιδείας (Ελληνική Γλώσσα και Μα¬ 
θηματικά), καθώς και των θεωρητικών μαθημάτων ειδικό¬ 
τητας (Οικονομικά, Πληροφορική, Υγιεινή και Ασφάλεια) 
γίνεται από το μόνιμο εκπαιδευτικό προσωπικό του ΟΑΕΔ 
ή σύμφωνα με τα οριζόμενα στην υπ’ αριθμ. 6622/383/14- 
05-2010 απόφαση του Υπουργού Εργασίας και Κοινωνικής 
Ασφάλισης «Καθορισμός κριτηρίων για τη διαδικασία 
αξιολόγησης και επιλογής του με σύμβαση εξαρτημένης 
εργασίας ορισμένου χρόνου εκπαιδευτικού προσωπι¬ 
κού των Σχολών ΕΠΑΣ Μαθητείας του ΟΑΕΔ» (ΦΕΚ 707/ 
Β725-05-2010) και την υπ’ αριθμ. 6097/391 τροποποίηση 
- συμπλήρωσή της (ΦΕΚ 1346/Β72010). 


Η επιλογή των εκπαιδευτικών για τη διδασκαλία των 
μαθημάτων ειδικότητας (θεωρητικό και εργαστηριακό 
μέρος), καθώς και η διδασκαλία ξένων γλωσσών, γίνεται 
από το Ελληνογερμανικό Εμπορικό και Βιομηχανικό Επι¬ 
μελητήριο. Για την επιλογή λαμβάνεται υπόψη η άρτια 
γνώση του αντικειμένου καθώς και η επαγγελματική 
ή/και εκπαιδευτική εμπειρία αντίστοιχων ευρωπαϊκών 
συστημάτων. 

Αρθρο 8 

Τελικές διατάξεις. 

Λεπτομέρειες εφαρμογής του προγράμματος, εξει¬ 
δικεύονται περαιτέρω με αποφάσεις του Διοικητή του 
ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2014 

